b'\n_START_ARTICLE_\nSlovenski center PEN\n_START_PARAGRAPH_\nSlovenski center PEN je del mednarodnega zdru\xc5\xbeenja pesnikov, esejistov in pisateljev; (Poets-Essayists-Novelists)._NEWLINE_Nastal je leta 1926, med 2. svetovno vojno je prenehal z delovanjem in je ponovno za\xc4\x8del s svojimi dejavnostmi leta 1962. Sede\xc5\xbe tega dru\xc5\xa1tva je v poslopju sede\xc5\xbea Dru\xc5\xa1tva slovenskih pisateljev na Tom\xc5\xa1i\xc4\x8devi ulici 12 v Ljubljani. Ustanovitelji prvega dru\xc5\xa1ta leta 1926 so bili, Izidor Cankar, Josip Vidmar, France Stel\xc3\xa9, Janko Lavrin, Fran Sale\xc5\xa1ki Fin\xc5\xbegar, France Bevk, Pre\xc5\xbeihov Voranc, France Kobal in Oton \xc5\xbdupan\xc4\x8di\xc4\x8d njegov prvi predsednik (1926--33 in 1936--41, vmes Izidor Cankar)._NEWLINE_Leta 1965 je slovenski PEN na Bledu priredil svetovni kongres PEN.\n_START_SECTION_\nOdbor pisateljev za mir\n_START_PARAGRAPH_\nV okviru slovenskega PEN-(zapisano tudi kot P.E.N.), je bil leta 1984 ustanovljen na pobudo takratnega predsednika Milo\xc5\xa1a Mikelna odbor- pisateljev za mir, temu odboru je v \xc4\x8dasu vojne v nekdanji Jugoslaviji predsedoval Boris A. Novak, od leta 1999 do 2006 Veno Taufer, od leta 2006 do 2009 Edvard Kova\xc4\x8d, trenutni predsednik je Marjan Strojan, podpredsednik pa je Tone Per\xc5\xa1ak.\n_START_SECTION_\nIzklju\xc4\x8ditev Janeza Jan\xc5\xa1e 2013\n_START_PARAGRAPH_\nV februarju 2013 je 20 \xc4\x8dlanov slovenskega PEN-a podalo pobudo za izklju\xc4\x8ditev politika Janeza Jan\xc5\xa1e zaradi njegovih izjav, ki po pobudnikih niso skladni z vrednotami slovenskega PEN-a. Upravni odbor je odlo\xc4\x8ditev o izklju\xc4\x8ditvi Jan\xc5\xa1e iz \xc4\x8dlanstva sprejel na seji 25. marca 2013, med drugim zaradi\xc2\xa0\xc2\xbbprimerov njegovega nespo\xc5\xa1tovanja \xc4\x8dlovekovih pravic in njegovega odnosa do izbrisanih ter njegove izjave o udele\xc5\xbeencih uli\xc4\x8dnih protestov v zadnjih mesecih\xc2\xab. Zaradi izklju\xc4\x8ditve Jan\xc5\xa1e so iz dru\xc5\xa1tva protestno izstopili: Tone Kuntner, Andrej Capuder, Anton Stres, Brane Senega\xc4\x8dnik, Drago Jan\xc4\x8dar, Boris Pahor, Feri Lain\xc5\xa1\xc4\x8dek, Alojz Rebula in Jo\xc5\xbee Snoj.'